Samkomulag í höfn um vatnsverksmiðju á Rifi Samkomulag hefur verið gert á milli Snæfellsbæjar og Iceland Glacier Products ehf um að félagið reisi vatnsverksmiðju á Rifi í Snæfellsbæ . Áætlanir félagsins gera ráð fyrir að byrjað verði á framkvæmdum strax í næsta mánuði og verksmiðjan muni taka til starfa seinni hluta næsta árs . Gert er ráð fyrir að við verksmiðjuna starfi um 40 - 50 starfsmenn þegar hún hefur starfssemi sína auk þess sem töluverðar framkvæmdir munu fylgja undirbúningi hennar . Kristinn Jónasson bæjarstjóri fagnar þessum áfanga og segir að þessi verksmiðjan komi á hárréttum tíma fyrir bæjarfélagið í kjölfars hins mikla niðurskurðar sem var á þorskkvótanum . Hún muni skapa mikla atvinnu fyrir bæjarbúa . Kristinn segir ennfremur að byrjað verði á að leggja vatnslögnina í næsta mánuði , en það sé kosnaður upp á 200 millljónir . Um séérlögn verði að ræða fyrir verksmiðjuna . „ Vatnið er tekið í Skarslandi sem er á sama svæði og vatnsból Hellissands og Rifs , en vatnið er 200 metra undir hrauninu þarna . Rannsóknnir hafa sýnt að þarna er mjög gott vatn , það voru tekin sýni af vatninu á þessu svæði og sett í rannsóknir bæði hérlendis og erlendis og héldu menn að tækin væru biluð því þau sýndi bara ekki neitt , vatnið var bara svo hreint að það fannst ekkert í því , “ segir Kristinn . Sverrir Pálmarsson stjórnarmaður í Iceland Glacier Products ehf var staddur í Hollandi að kaupa stálgrindarhús er Skessuhorn náði tali af honum . Hann segir að stálgrindahúsið sé 10 þúsund fermetrar að stærð og verði byrjað að reisa það í september , en sú framkvæmd verði í höndum heimamanna . „ Við höfum um tólf kaupendur að vatninu og það er næg eftirspurn eftir því . Við munum senda út 80 gáma á mánuði , 40 feta , fulla af átöppuðum vatnsflöskum . Vonir standa til að verksmiðjan skapi um 50 störf fljótlega en samkvæmt áætlunum verða starfsmenn orðnir 100 eftir þrjú ár . Við erum ganga frá samningum á tækjum frá Sidel í Frakklandi og við vonumst til að geta opnað verksmiðjuna í mars á næsta ári og munum líklega ráða einhverja starfsmenn upp úr áramótum , segir Sverrir að lokum .